Mae Cymraes o'r gogledd yn gyfrifol am dîm o beirianwyr sy'n rhan o un o brosiectau ynni mwya'r byd.

Mae hi'n dod o Gricieth yn wreiddiol, ac bu'n sôn am ei gwaith yn Azerbaijan ar raglen Gari Wyn ar BBC Radio Cymru.

"Efo'r wyth rig 'da ni'n rhedeg yn y Caspian , fi sy'n gyfrifol am adeiladu'r ffynhonnau - yr oil wells, gas wells - yn saff, ac mewn ffordd sy'n gallu cymryd yr olew neu'r nwy o'r ddaear ac i fyny trwy'r system prosesu.

"Dwi'n meddwl bod o'n un o'r prosiectau mwya yn y byd sydd ddim yn military .

"Dwi efo'r tîm sy'n adeiladu'r ffynhonnau - felly 'da ni reit ar y dechrau, yn mynd dan ddaear ac adeiladu be' 'da ni'n galw'n gaswell i gymryd y nwy o'r ddaear i fyny trwy system sydd wedyn yn mynd i'r beipen.